මාතලේ සාන්ත තෝමස් විද්‍යාලයීය ආදි තෝමසුවන්ගේ හොකී සංගමය පළමු වරට සංවිධාන කරන රිට්ස්බරි අන්තර් පාසල් සත් සාමාජික හොකී තරගාවලිය මේ මස 27 වනදා මාතලේ එඩ්වඩ් හොකී ක්‍රීඩාංගණයේදී පැවැත්වේ.මෙහිදි මාතලේ සාන්ත තෝමස් විදුහලේ කිර්තිමත් විදුහල්පතිවරයෙකුව සිටි අභාවප්‍රාප්ත ඒ.ජේ විජේසිංහ මහතා සමරමින් ශූරතා කුසලානය ප්‍රදානය කරන අතර එම විද්‍යාලයීය ආදි ශිෂ්‍ය ශ්‍රී ලංකා හොකී සංගමයේ හිටපු සභාපතිවරයෙකු වු අභාවප්‍රාප්ත ඒ.පී.බී. හරස්ගම මහතා සමරමින් අනු ශූරතාවද, එම විද්‍යාලයීය ආදි ශිෂ්‍ය දක්ෂ හොකී ක්‍රීඩකයෙකු වු ශ්‍රී ලංකා ගුවන් හමුදාවේ රණවිරු අභාවප්‍රාප්ත සි.කේ හුලංගමුව මහතා සමරමින් තෙවන ස්ථානය සදහා වු කුසලානයද ප්‍රදානය කෙරේ.තරගාවලියේ දක්ෂතම ක්‍රීඩකයා වෙනුවෙන් ආසියාතික හොකී පිල නියෝජනය කළ ශ්‍රී ලංකික මුල් ක්‍රීඩකයා වන ප්‍රවීණ හොකී ක්‍රීඩක රංජිත් විජේකෝන් මතාට උපහාර ලෙස රංජිත් විජේකෝන් අභියෝගතා කුසලානය ප්‍රදානය කිරීමට නියමිතය.සිලෝන් බිස්කට් සමාගමේ රිට්ස්බරි අනුග්‍රහයෙන් පැවැත්වෙන තරගාවලියට මෙරට ප්‍රධාන පෙළේ පාසල් 20ක් සහභාගීවීමට නියමිත බව හොකී සංගමයේ ලේකම් එරික් හුලංගමුව මහතා පවසයි.